ປະຈິບັດຕາມຂໍ້ຕົກລົງຂອງທ່ານນາຍົກລັດຖະມົນຕີສະບັບເລກທີ 57ຫ/ນຍ, ລົງວັນທີ 22 ກໍລະກົດ 2016 ວ່າດ້ວຍການສືບຕໍ່ຊັບຊ້ອນບາງວຽກງານຂອງລັດ ໄປຂື້ນກັບກະຊວງ ແລະ ອົງການຈັດຕັ້ງທີ່ໄດ້ຖືກຮັບຮອງຂອງລັດຖະບານ, ຂໍ້ຕົກລົງຂອງທ່ານ ເຈົ້າແຂວງບໍລິຄຳໄຊ ສະບັບເລກທີ 454/ຂບຊ, ລົງວັນທີ 3 ມິຖຸນາ 2016, ຂໍ້ຕົກລົງຂອງທ່ານເຈົ້າເມືອງປາກຊັນ ເລກທີ 315 ມປຊ, ລົງວັນທີ 7 ກັນຍາ 2016 ດ້ວຍການປັບປຸງຊັບຊ້ອນ ບາງຂະແໜງການຂອງເມືອງ ມີດັ່ງນີ້: ມອບໂອນວຽກງານກວດກາ ແລະ ຄວບຄຸມຢາເສບຕິດເມືອງປາກຊັນໄປຂຶ້ນກັບກອງບັນຊາການ ປກສ ແຂວງ, ມອບໂອນວຽກງານກໍ່ສ້າງຮາກຖານການເມືອງ - ພັດທະນາຊົນນະບົດຮອບດ້ານ ແລະ ລຶບລ້າງຄວາມທຸກຍາກເມືອງ ໄປຂຶ້ນກັບ 2 ຫ້ອງການຂອງເມືອງຄື: ມອບໂອນວຽກງານພັດທະນາຊົນນະບົດ ແລະ ລຶບລ້າງຄວາມທຸກຍາກພ້ອມດ້ວຍພະນັກງານ ອຸປະກອນ ພາຫະນະໄປສັງກັດຢູ່ຫ້ອງການກະສິກຳ - ປ່າໄມ້ ເມືອງປາກຊັນ, ມອບໂອນວຽກງານກໍ່ສ້າງຮາກຖານ - ການເມືອງພ້ອມດ້ວຍພະນັກງານ ແລະ ອຸປະກອນຮັບໃຊ້ໄປສັງກັດຢູ່ຫ້ອງວ່າການປົກຄອງເມືອງປາກຊັນ, ມອບໂອນວຽກງານສາມສ້າງໃຫ້ຫ້ອງການພາຍໃນເມືອງປາກຊັນສືບຕໍ່ຈັດຕັ້ງປະຕິບັດ ພິທີດັ່ງກ່າວໄດ້ຈັດຂື້ນຢູ່ທີ່ສະໂມສອນເມືອງປາກຊັນ ໃນວັນທີ 22 ກັນຍາ 2016 ໂດຍການເປັນປະທານຂອງທ່ານ ພັນໂທ ບຸນຮຽງ ພຽນວົງ ຄະນະປະຈຳພັກເມືອງ ຫົວໜ້າກອງບັນຊາການທະຫານເມືອງ,ທ່ານ ນາງ ຄຳເພັດ ດວງມະນີ ຮອງເລຂາພັກເມືອງ ຫົວໜ້າຄະນະຈັດຕັ້ງເມືອງປາກຊັນ, ຫົວໜ້າພະແນກການກ່ຽວຂ້ອງຂອງແຂວງ ແລະ ພະນັກງານອ້ອມຂ້າງເມືອງເຂົ້າຮ່ວມ.